ALAQUÀS CELEBRA LA IV JORNADA EUROPEA DE LA JOVENTUT
25/02/2022

# ALAQUÀS CELEBRA LA IV JORNADA EUROPEA DE LA JOVENTUT

*   25/02/2022
*   [Joventut](/categoria/15/0/joventut)
*   [Imprimir](#)
*   Compartir
*    https://www.alaquas.org/documento.asp?id\_do=20371

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F20371%2F0&title=Ajuntament%20d%27Alaqu%C3%A0s.%20Premsa.ALAQU%C3%80S%20CELEBRA%20LA%20IV%20JORNADA%20EUROPEA%20DE%20LA%20JOVENTUT)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/20371/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2022/2/20371/25022022whatsapp_image_2022-02-25_at_13_28_09_1_1_Form_4.jpg)](https://www.alaquas.org/ficheros/documentos/2022/2/20371/25022022whatsapp_image_2022-02-25_at_13_28_09_1_1_Form_10.jpg "<a href='https://www.alaquas.org/ficheros/documentos/2022/2/20371/25022022whatsapp_image_2022-02-25_at_13_28_09_1_1_Form_10.jpg' target=_blank><i class='fa fa-external-link' aria-hidden='true'></i>.ALAQUÀS CELEBRA LA IV JORNADA EUROPEA DE LA JOVENTUT</a>")

L'objectiu d'aquesta iniciativa organitzada pel Departament de Joventut de l'Ajuntament d'Alaquàs és proporcionar a l'alumnat tota la informació relacionada amb projectes de participació i mobilitat en altres països europeus i promoure una ciutadania activa i conscient de la seua pertinença a la Unió Europea

Alaquàs va celebrar ahir dijous 24 de febrer la IV Jornada Europea de la Joventut organitzada pel Departament de Joventut de l’Ajuntament d’Alaquàs per tal de promoure una ciutadania activa i conscient de la seua pertinença a la Unió Europea i proporcionar a l'alumnat informació sobre projectes europeus múltiples que els proporcionaran eines per a créixer personal i professionalment.

La cita va tindre lloc al Castell d’Alaquàs i va ser inaugurada a càrrec de l’Alcalde d’Alaquàs, Toni Saura i el Regidor de Joventut, Javi Antúnez. El primer edil va destacar la importància d’aquestes jornades que “ofereixen diferents oportunitats relacionades amb projectes europeus que són gestionats per l’Ajuntament d’Alaquàs i també per altres entitats”. Toni Saura va animar l’alumnat a participar activament en aquestes jornades i en aquestes experiències que s’ofereixen perquè “l’experiència de participació i mobilitat en altre país europeu és fonamental per al vostre aprenentatge i el creixement personal que suposa és molt recomanable”. A més, va donar ànims a totes les persones participants que tenen proves decisives per al seu futur en aquest curs.

La jornada va ser desenvolupada en dues sessions i en ella va participar l’alumnat de segon de batxillerat dels Instituts Clara Campoamor i Faustí Barberà així com també alumnat de l’Escola de Persones Adultes Enric Valor d’Alaquàs i del Centre Municipal de Formació Francesc Ferrer Martí. A través de persones expertes i gestores dels principals programes de formació i ocupació de València com ara l’Oficina Eurodisea, el programa PICE (Cambra de Comerç de València), l’Oficina Eurodesk Alaquàs i el Pannell d'Experiències del Voluntariat Europeu (programa Cos Europeu de Solidaritat), es va oferir tota la informació necessària sobre projectes de mobilitat internacional amb oficina a Alaquàs o a València així com tots els recursos a l’abast de la ciutadania.

Per a explicar el programa PICE va participar Silvia Marzal de la Cambra de Comerç, des de l’oficina Eurodisea de la Conselleria d’Hisenda i Model Econòmic van intervindre Emilio Terrado i Luisa Arcusa, el pannell pràctic el van dur a terme quatre joves voluntaris europeus que presten el seu recolzament al Departament de Joventut i Recursos d’Oci i Temps Lliure, Susanna d’Austria, Maël de França, Daniele d’Itàlia i Sebastián d’Alaquàs, que va participar en un projecte europeu a França durant l’any 2021.